Gumbuotasis vėdrynas

Gumbuotasis vėdrynas (Ranunculus bulbosus) – vėdryninių (Ranunculaceae) šeimos augalas. Auga Europoje, Kaukaze, Šiaurės Afrikoje, Vakarų Azijoje.

Stiebas iki 30 cm aukščio, status, plaukuotas. Šaknis gumbinė. Lapai vešlūs, sudėtiniai, susiskaidę po 3 kiaušiniškas dalis. Žiedai geltoni, 2-3 cm skermens. Žydi gegužės-birželio mėnesiais.

Nuodingas. Auga sausose pievose, pakelėse. Mėgsta sausą, molingą dirvą.

Kategorija:Nuodingieji augalai
Kategorija:Vėdryniniai